Biblija (Tomislav Dretar)/Davud se sklanja kod Filistinaca


Davud se sklanja kod Filistinaca 

Davud se sklanja kod Filistinaca
27          1  Davud si reče u sebi: ” Usprkos svemu, jednog ili drugog dana, ja ću propasti od ruke Saulove. Ja nemam ništa bolje učiniti nego se spasiti u zemlju Filistinaca. Tad će Saul odreći se proganjati me po svem području Izrailovom i ja ću izmaknuti ruci njegovoj. “
2 Davud se stavi na put sa 600 pratitelja i pođe kod Akiša, sina Maokovog, u Gat.
3 Davud ostade kod Akiša, u Gatu, on i njegovi ljudi, svako s obitelju svojom; Davud, sa svoje dvije žene Ahinoam Izreelovom i Abigailom, ženom Nabalovom, iz Karmela. 
4 Upozoriše Saula da se Davud bijaše sklonio u Gat i Saul ga prestade tražiti. 
5 Davud reče Akišu: ” Ako si mi sklon, da mi se da kakvo trgovište u polju i ja ću ondje prebivati. Zašto bi sluga tvoj prebivao uz tebe u kraljevskom gradu? “ 
6 Odmah, Akiš mu dade Siklag. Zato je Siklag pripadao kraljevima Judinim sve do ovog dana. 
7 Trajanje boravka Davudovog u filistinskom polju bi jedna godina i četiri mjeseca. 
8 Davud se uspe sa svojim ljudima i oni napraviše napad kod Gešurita, Girzita i Amalecita, jer su to narodi koji nastanjuju zemlju oduvijek, u smjeru Šura  i sve do zemlje Egipat. 
9 Davud pobi narod, ne ostavljajući u životu ni čovjeka ni ženu, uzimajući sitnu i krupnu stoku, magarce, deve i odjeću. Po svom povratku, on se nađe kod Akiša. 
10              Kad Akiš govoriše: ” Gdje ste vi napravili napad danas? “ Davud odgovaraše: ” Protiv Negeva Judinog. “, ili: ”Negeva jerahmelitskog“, ili: ” U Negevu kenitskom “ 
11             Davud ne pusti dovesti preživjelog u Gat ni čovjeka ni ženu, ”iz straha, govoriše on, da nas govoreći ne bi izdali. “ Tako učini Davud i takvo bi njegovo ponašanje sve vrijeme koje provede u polju filistinskom; *        
12            Akiš bijaše siguran u Davuda. On si govoriše: ” Davud se načinio nepodnošljivim u Izrailu, i on će biti moj sluga zauvijek. “